## 

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ Μοσχάτο 10-1-2019

ΔΗΜΟΣ ΜΟΣΧΑΤΟΥ-ΤΑΥΡΟΥ

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΑΔΕΙΟΔΟΤΗΣΕΩΝ ΚΑΙ

ΡΥΘΜΙΣΗΣ ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ Προς

Κοραή 36 & Αγ. Γερασίμου, Τ.Κ.183.45Τoν Πρόεδρο και τα μέλη της Δ.Κ. Μοσχάτου

Πληροφορίες: Μαρία Σταρίδα

ΘΕΜΑ: Λήψη απόφασης για την απομάκρυνση κουβουκλίου περιπτέρου, ευρισκομένου επί της οδού Ποσειδώνος 57, στη Δ.Κ. Μοσχάτου, του Δήμου Μοσχάτου – Ταύρου.

## Έχοντας υπόψη,

1. Τις διατάξεις των άρθρων 94 παρ. 6 εδ. 34 και του άρθρου 95 παρ. 1α του Ν.3852/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης». Στην ανωτέρω αρμοδιότητα, σύμφωνα με την υπ’ αριθ. 61/30-12-2010 εγκύκλιο του Υπουργού Εσωτερικών, Αποκέντρωσης και Ηλεκτρονικής Διακυβέρνησης, περιλαμβάνεται το σύνολο της εκμετάλλευσης του περιπτέρου (αδειοδότηση, μετατόπιση, εκμίσθωση, διοικητική αποβολή κ.λπ.).
2. Τις διατάξεις του Ν.Δ. 1044/1971 όπως τροποποιήθηκαν, συμπληρώθηκαν, αντικαταστάθηκαν και ισχύουν μέχρι σήμερα.
3. Τις διατάξεις του άρθρου 21 του Ν. 2690/1999, όπου αρμόδιο όργανο για την ανάκληση ατομικών διοικητικών πράξεων είναι εκείνο που την εξέδωσε ή που είναι αρμόδιο για την έκδοσή της.
4. Το Ν. 3919/2-3-2011 «περί της επαγγελματικής ελευθερίας, κατάργηση αδικαιολογήτων περιορισμών στην πρόσβαση και άσκηση επαγγελμάτων» που σύμφωνα με την εγκύκλιο του Υπουργείου Εθνικής Αμύνης Φ. 900/13/155602/Σ.797/5-9-1012 εμπεριέχει και τις άδειες χορήγησης εκμετάλλευσης περιπτέρων.
5. Τις διατάξεις του άρθρου **76 του Ν.4257/2014 (ΦΕΚ 93/14-4-2014, τεύχος Α’),** οι οποίες **αντικατέστησαν** τις διατάξεις του άρθρουπρώτου (υποπαράγραφος ΣΤ.2, του Ν.4093/2012 (ΦΕΚ 222Α΄) του άρθρου πρώτου του Ν. 4093/2012 ΦΕΚ 222 Α΄(υποπαράγραφος ΣΤ.2, παράγραφος 3), στις οποίες αναφέρονται και τα εξής: «....Το **30%** των θέσεων των κενωθέντων περιπτέρων θα προσδιοριστούν κατόπιν δημόσιας κλήρωσης και θα παραχωρηθούν **με την καταβολή τέλους**, βάσει του ετήσιου οικογενειακού εισοδήματος και εφόσον πληρούν την προϋπόθεση του άρθρου 285 του Ν.3463/2006, α) σε άτομα με αναπηρία (ΑΜΕΑ) β) πολυτέκνους, και γ) σε όσους μόνιμους αξιωματικούς, ανθυπασπιστές και υπαξιωματικούς, δόκιμους έφεδρους αξιωματικούς και οπλίτες θητείας συμμετείχαν με οποιοδήποτε τρόπο στα πολεμικά γεγονότα της χρονικής περιόδου από την 20η Ιουλίου έως την 20η Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου. Η παραχώρηση του δικαιώματος χρήσης των λοιπών θέσεων των περιπτέρων **(70%)** θα γίνει με δημοπρασία, σύμφωνα με τις εκάστοτε ισχύουσες διατάξεις περί δημοπρασιών προς εκμίσθωση δημοτικών ακινήτων, **αποκλειόμενης της δυνατότητας απευθείας παραχώρησης αυτών. ...**Εφεξής δε νοείται η έννοια του *σχολάζοντος* περιπτέρου αλλά του *κενωθέντος.* Εφόσον κενωθεί, για οποιονδήποτε λόγο, περίπτερο μετά τη διαδικασία αυτή, για την παραχώρηση του δικαιώματος χρήσης ακολουθείται η εξής διαδικασία: «Το Δημοτικό Συμβούλιο, με απόφαση η οποία εκδίδεται μετά από γνώμη της οικείας δημοτικής ή τοπικής κοινότητας και εισήγηση της Ε.ΠΟΙ.ΖΩ, όπου αυτή υφίσταται, αποφασίζει **αν** **θα διατηρηθεί το κενωθέν περίπτερο ή θα απομακρυνθεί**. Αν αποφασιστεί η διατήρηση του, εφαρμόζεται η ανωτέρω διαδικασία.
6. Την υπ΄αριθμ. πρωτ.45258/04+41165/04/23-2-2005 απόφαση του πρώην Αντινομάρχη Αθηνών, με την οποία είχε χορηγηθεί το δικαίωμα εκμετάλλευσης του περιπτέρου, ευρισκομένου επί του πεζοδρομίου της οδού Ποσειδώνος 57, στη Δ.Κ. Μοσχάτου, του πρώην Δήμου Μοσχάτου και νυν Δήμου Μοσχάτου – Ταύρου στον κ. Γ. Ν.
7. Την υπ΄αριθμ. Λ.Π.Θ --- του αποβιώσαντος Γ. Ν.
8. Την υπ΄αριθμ. 537/26-5-2014 απόφαση Δημάρχου περί της κατάργησης της άδειας του κενωθέντος περιπτέρου.
9. Το γεγονός ότι δεν υπήρχαν κληρονόμοι που είχαν το δικαίωμα εκμετάλλευσης του περιπτέρου, σύμφωνα με το ευεργέτημα του Νόμου και το εν λόγο περίπτερο αναρτήθηκε στον πίνακα των κενωθέντων περιπτέρων.
10. Την υπ΄αριθμ. 265/12-11-2014 απόφαση του Δημοτικού Συμβουλίου, όπου εγκρίθηκε η ανάρτηση του πίνακα κενωθέντων περιπτέρων.
11. Την υπ΄αριθμ. 25/1-2-2016 απόφαση του Δημοτικού Συμβουλίου, με την οποία εγκρίθηκε το Πρακτικό της Δημόσιας κλήρωσης των κενωθέντων περιπτέρων και το συγκεκριμένο περίπτερο είναι προς δημοπράτηση.
12. Την υπ΄αριθμ. πρωτ. 17033/11-10-2018 αίτηση της εταιρείας Ζ.Ε. Α.Ε που στεγάζεται σε παρακείμενο χώρο, με την οποία αιτούνται την απομάκρυνση του κουβουκλίου, διότι λόγω παλαιότητας και έλλειψη συντήρησής του έχει γίνει εστία μόλυνσης.
13. Το υπ΄αριθμ. πρωτ. 17917/28-9-2018 έγγραφο της υπηρεσίας μας προς το τμήμα καθαριότητας με το οποίο ζητήσαμε να μας ενημερώσουν αν όντως το κτίσμα αποτελεί εστία μόλυνσης.
14. Το από 25-10-2018 αποδεικτικό επίδοσης.
15. Το υπ΄αριθμ. πρωτ. 336/1-11-2018 απαντητικό έγγραφο με το οποίο μας ενημέρωσαν ότι λόγω της εγκατάλειψης του κτίσματος αποτελεί εστία μόλυνσης.

Κατόπιν των ανωτέρω:

Παρακαλούμε να γνωμοδοτήσετε για την απομάκρυνση ή μη του κουβουκλίου του περιπτέρου, χωρίς να καταργείται η θέση επί της οδού Ποσειδώνος αρ. 57, στη Δ.Κ Μοσχάτου, του Δήμου Μοσχάτου - Ταύρου, η οποία μετά τη δημοπράτηση θα δοθεί προς εκμετάλλευση.

Παρακαλούμε η γνωμοδότησή σας να διαβιβαστεί στην Ε.ΠΟΙ.ΖΩ, ως αμέσως επόμενο γνωμοδοτικό όργανο με τα συνημμένα έγγραφα.

Συνημμένα:

Φωτοτυπίες των σχετικών εγγράφων

Η ΠΡΟΪΣΤΑΜΕΝΗ Η Δ/ΝΤΡΙΑ ΟΙΚ. ΥΠΗΡΕΣΙΩΝ

ΜΑΡΙΑ ΣΤΑΡΙΔΑ ΔΕΣΠΟΙΝΑ ΧΑΛΚΙΟΠΟΥΛΟΥ